KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiemAgrīnās brīdināšanas sistēmaNr. 5-7/2011 /* COM/2011/0508 galīgā redakcija */





SATURS 1. Ievads 2 2. ELGF piešķirtie ieņēmumi 2 3. Ieņēmumi no pagaidu restrukturizācijas summām (cukura nozare) 3 4. Piezīmes par ELGF 2011. gada budžeta provizorisko izpildi 3 5. ELGF piešķirto ieņēmumu izpilde 7 6. no pagaidu restrukturizācijas summām gūto ieņēmumu izpilde (cukura nozare) 7 7. Cukura nozares restrukturizācijas fonda izveide 8 8. Secinājumi 8 1.pielikums. Provizorisks ELGF apropriāciju izlietojums līdz 31.05.2011. 9 IEVADS Budžeta faktiskās izpildes līmenis laika posmā no 2010. gada 16. oktobra līdz 2011. gada 31. maijam salīdzinājumā ar izdevumu profilu, ko raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. pantā paredzētajiem noteikumiem, apkopots I pielikumā. ELGF PIEšķIRTIE IEņēMUMI Pamatojoties uz 34. panta noteikumiem Padomes Regulā (EK) Nr. 1290/2005 par kopējās lauksaimniecības politikas finansēšanu, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Piešķirtos ieņēmumus saskaņā ar šiem noteikumiem var izmantot, lai finansētu dalībvalstīs radušos ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[2]. ELGF budžetā 2011. gadam ietilpst gan Komisijas jaunākās aplēses par apropriāciju apmēru, kas varētu būt vajadzīgs, lai finansētu ar tirgus pasākumiem un tiešo atbalstu saistītos paredzētos izdevumus, gan aplēses par piešķirtajiem ieņēmumiem, ko paredzēts iekasēt attiecīgajā budžeta gadā, kā arī aplēses par pārnesamo piešķirto ieņēmumu atlikumu, kas palicis neizmantots iepriekšējā budžeta gadā. ELGF apropriāciju apmēra priekšlikumā 2011. gada budžetam Komisija ņēmusi vērā sagaidāmos kopējos piešķirtos ieņēmumus un 2011. gadam pieprasīto apropriāciju līmeni, kas aprēķināts, no aplēstajiem izdevumiem atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, kura apropriācijās bija iekļauti paredzētie piešķirtie ieņēmumi. ELGF 2011. gada budžeta sagatavošanas laikā pieejamo piešķirto ieņēmumu kopsummu Komisija aplēsa EUR 1247,0 miljonu apmērā. Konkrēti: - piešķirto ieņēmumu apjomu, ko paredzēts gūt 2011. budžeta gadā, aplēsa EUR 707,0 miljonu apmērā. Paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 miljonu un EUR 88,0 miljonu apmērā. Ieņēmumus no piena nodevas aplēsa EUR 19,0 miljonu apmērā; - piešķirto ieņēmumu apjomu, ko paredzēts pārnest no 2010. budžeta gada uz 2011. budžeta gadu, aplēsa EUR 540,0 milj. apmērā. Komisija 2011. gada budžetā šos ieņēmumus EUR 1247,0 miljonu apmērā piešķīra divām shēmām. Konkrēti: - EUR 500,0 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un - EUR 747,0 miljonus piešķīra vienotā maksājuma shēmai. Saskaņā ar Komisijas priekšlikumu budžeta lēmējinstitūcija šīm divām shēmām piešķīra apropriācijas attiecīgi EUR 292,0 miljonu un EUR 30 389,0 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju kopsummai, no kuras EUR 792 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 136,0 miljoni — vienotā maksājuma shēmai. Pielikumā, kurā apkopota 2011. gada budžeta provizoriskā izpilde līdz 2011. gada 31. maijam, iepriekš minētajām divām shēmām piešķirtās apropriācijas iekļautas augļu un dārzeņu nozares un nesaistīto tiešo atbalstu budžeta apropriācijās, kuru apjoms ir attiecīgi EUR 491,1 miljons un EUR 36 324,0 miljoni, neņemot vērā iepriekš minētos piešķirtos ieņēmumus. Pieskaitot šīm jomām piešķirtos ieņēmumus, 2011. gada budžetā paredzēto apropriāciju kopsumma augļu un dārzeņu nozarē ir EUR 991,1 miljons, bet nesaistīto tiešo atbalstu jomā —EUR 37 071,0 miljoni. IEņēMUMI NO PAGAIDU RESTRUKTURIZāCIJAS SUMMāM (CUKURA NOZARE) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Trijiem tirdzniecības gadiem — 2006./07., 2007./08. un 2008./09. — šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un visas dalībvalstis attiecīgās summas iemaksājušas fondā. Laikā, kad sagatavoja budžetu 2011. gadam, paredzēja, ka no 2010. budžeta gada uz 2011. budžeta gadu pārnesīs EUR 1015,0 miljonus. Piešķirto ieņēmumu galīgā summa, ko Cukura nozares restrukturizācijas fondā pārnesa uz 2011. gadu, sasniedza EUR 1044 8 miljonus. PIEZīMES PAR ELGF 2011. GADA BUDžETA PROVIZORISKO IZPILDI Provizoriskais budžeta izpildes līmenis laikā no 2010. gada 16. oktobra līdz 2011. gada 31. maijam parādīts 1. pielikumā. Tas salīdzināts ar izdevumu profilu, ko raksturo rādītājs, kas noteikts saskaņā ar Padomes Regulas (EK) Nr. 1290/2005 20. pantu. Turpinājumā sniegtas īsas piezīmes par budžeta pantiem, kuros redzamas ievērojamākās neatbilstības starp faktisko un paredzēto izpildes līmeni 2011. gada budžetā. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 63,0 milj. augstāks atbilstoši rādītāja līmenim 2011. gada 31. maijā. Šī atšķirība galvenokārt ir saistīta ar vīnkopības un gaļas nozari. Savukārt citās nozarēs kopumā vērojams nepietiekams izlietojums. Labība (- EUR 167,0 miljons) Nepietiekams izlietojums šajā budžeta pozīcijā 2011. gadā ir intervences labības ievērojamu apjomu pārdošanas rezultāts, kura sākās 2010. gada decembrī. Līdz 2011. gada 31. maijam Komisija, pamatojoties uz atklātu konkursu, pārdeva 2 551 000 tonnu miežu un 88 000 tonnu kviešu par būtiski augstākām cenām nekā tām, kas tika paredzētas 2011. gada budžetā. Šīs cenas veicina ievērojamu pieaugumu 2011. gada budžetā un ir norādītas budžeta izpildē kā negatīvi lielumi. Patlaban Komisija uzskata, ka šis pieaugums veicinās vispārēju šā budžeta panta nepietiekamu izlietojumu līdz 2011. budžeta gada beigām. Kompensācijas par 1. pielikumā neiekļautajiem produktiem (– EUR 13,6 miljoni) Šā budžeta panta nepietiekamu izlietojumu salīdzinājumā ar rādītāja līmeni izraisa lēnāks maksājumu ritms par to produktu eksporta sertifikātiem, kuru ražošanā izmanto cukuru un pienu. Tekstilaugi (+ 6,1 miljoni EUR) Šīs budžeta pozīcijas apropriāciju ātrāks izlietojums ir saistīts ar kokvilnas pārstrukturēšanas pasākumiem, kas pirmo reizi tika īstenoti 2010. gadā, kad visi maksājumi tika veikti oktobrī. 2011. gada rādītāja pamatā ir 2010. gada budžeta izpilde. Tomēr 2011. gadā šā panta izdevumi radušies vienmērīgā sadalījumā pa gada mēnešiem (ar 44 % izpildi līdz maija beigām). Šāda izpildes tendence nerada budžeta apropriāciju pārsniegšanas risku, jo šiem pasākumiem ar tiesību aktu noteikumiem ir paredzēti finansējuma apjoma ierobežojumi. Augļi un dārzeņi (+ EUR 165,9 miljoni salīdzinājumā ar piešķirtajām apropriācijām) Šis izpildes līmenis ir saistāms ar izdevumiem par darbības fondiem ražotāju organizācijām, ko finansē gan ar budžeta piešķirtajām apropriācijām, gan ar ieņēmumiem, kas šai shēmai piešķirti 2011. gada budžetā (NB! Sīkāku informāciju sk. iepriekš 2. punktā). Šis izpildes līmenis ir skaidrojams ar rādītāja periodam līdz 2011. gada 31. maijam piemērošanu budžetā piešķirtajām apropriācijām, kurās nav iekļauti šai nozarei piešķirtie ieņēmumi. Patlaban Komisija uzskata, ka nozarei pieejamais kopējais apropriāciju apjoms ir pietiekams dalībvalstu sagaidāmo izdevumu segšanai 2011. gadā. Sākot no 2010. gada, lasītāju ērtības labad Komisija pielikumā pagaidu izpildes tabulā ieviesusi zemsvītras piezīmi*. Šajā zemsvītras piezīmē norādīts, kāda būtu situācija, ja rādītājs periodam līdz 2011. gada 31. maijam būtu izmantots visām apropriācijām, kas, kā sagaidāms, būs pieejamas šīs nozares finansēšanai. Kā norādīts iepriekš 2. punktā, kopējais sagaidāmais finansējums, kas šai nozarei būs pieejams, sastāv no piešķirtajām budžeta apropriācijām EUR 491,1 miljonu apmērā un nozarei piešķirtajiem ieņēmumiem, kas aplēsti EUR 500,0 miljonu apmērā. Tāpēc, ja šis rādītājs būtu attiecināts uz kopējo finansējumu, kas sagaidāms, šai nozarei būs pieejams EUR 991,1 miljona apmērā, rastos nepilnīgs izlietojums par EUR 69,4 miljoniem. Šis nepilnīgais izlietojums saistīts ar darbības fondiem, kas paredzēti ražotāju organizācijām, kuriem salīdzinājumā ar iepriekšējiem gadiem ir nedaudz lēnāks maksājumu ritms, un ar programmu "Skolu apgāde ar augļiem", kas ir salīdzinoši jauns pasākums, un tāpēc vēl nevar vērot noteiktu izpildes tendenci. Uzskata, ka šiem abiem aspektiem ir pagaidu raksturs. Tomēr jāatzīmē, ka daļa no ārkārtas atbalsta pasākumiem augļu un dārzeņu nozarē, ko Komisija pieņēma pēc E.coli baktērijas izraisītās krīzes Vācijā, tiks finansēti no darbības fondiem, kas paredzēti ražotāju organizācijām. Turklāt atbalsta ražotāju grupu provizoriskai atzīšanai 2011. gadā maksājumu ritms vēl joprojām ir ātrāks nekā pēdējos trīs gados. Vīnkopības nozares produkti (+ EUR 125,0 miljoni) Salīdzinājumā ar budžeta apropriāciju līmeni un teorētisko izpildi, ko izsaka ar rādītāju uz 2011. gada 31. maiju, patlaban esošais izpildes pārsniegums radies maksājumu ritma paātrināšanās dēļ dalībvalstīs, galvenokārt vīnkopības nozares valsts atbalsta programmām. Šāds ātrāks ritms nerada budžeta apropriāciju pārsniegšanas risku, jo šiem pasākumiem ar tiesību aktu noteikumiem ir paredzēti finansējuma apjoma ierobežojumi. Piens un piena produkti (- EUR 61,2 miljons) Salīdzinot budžeta apropriāciju līmeni un teorētisko izpildi, ko raksturo ar rādītāju uz 2011. gada 31. maiju, ir konstatēts nepietiekams izlietojums. Tas galvenokārt ir saistīts ar programmu "Skolu apgāde ar pienu", kuras apropriācijas budžetā tika palielinātas par EUR 10 miljoniem 2011. gada budžeta sarunu laikā, salīdzinot ar sākotnējām vajadzībām, ko pieprasīja Komisija. Patlaban šis budžeta palielinājums vēl nav atspoguļots dalībvalstu budžeta izpildē. Turklāt vājpiena pulvera (sausā vājpiena — SMP ) intervences krājumu pārdošana, kas tika uzsākta 2010. gada decembrī, veikta par cenām, kas ir augstākas nekā sākotnēji prognozēts 2011. gada budžetā, tādējādi radot pieaugumu 2011. gada budžetā. Patlaban Komisija uzskata, ka šis pieaugums veicinās vispārēju šā sektora apropriāciju nepilnīgu izlietojumu līdz 2011. budžeta gada beigām. Liellopu un teļa gaļa (+ EUR 14,2 miljoni) Šā budžeta panta apropriāciju ātrāks izlietojums salīdzinājumā ar rādītāja līmeni ir saistīts ar lielāka apjoma, nekā gaidīts, ar kompensācijām eksportēto gaļu laikposmā no 2010. gada 16. oktobra līdz 2011. gada 31. maijam. Sakarā ar Turcijas tirgus atvēršanu ES gaļas produktiem eksporta darbība šajā tirgū 2010./2011. PTO gada pirmajā pusē ievērojami pieauga. Pašlaik Komisija plāno izsniegt šā gada eksporta sertifikātus par apjomu, kas ir lielāks, nekā tika paredzēts 2011. gada budžetā. Tādējādi patlaban Komisija uzskata, ka šajā budžeta pantā kopumā līdz 2011. budžeta gada beigām būs vērojams izpildes pārsniegums. Cūkgaļa, olas un mājputnu gaļa (EUR 10,4 miljoni) Šā budžeta panta apropriāciju ātrāks izlietojums salīdzinājumā ar rādītāja līmeni ir saistīts ar lielāka apjoma, nekā gaidīts, ar kompensācijām eksportēto mājputnu gaļu šajā budžeta gadā. Patlaban Komisija uzskata, ka šajā budžeta pozīcijā kopumā būs vērojams izpildes pārsniegums, ko būs jāsedz ar pārskaitījumu no apropriācijām citās budžeta pozīcijās. Turklāt Komisija paredz 2011. gadā maksāt aptuveni EUR 48 miljonus par privātu cūkgaļas uzglabāšanas pasākumu, kas tika ieviests 2011. gada janvārī pēc ieilguša tirgus spiediena šajā nozarē. Šie izdevumi nav paredzēti 2011. gada budžetā, un tie būs jāsedz ar pārskaitījumu no apropriācijām citās budžeta pozīcijās. Tiešie atbalsti Apropriāciju izlietojums tiešajiem atbalstiem salīdzinājumā ar rādītāja līmeni 2011. gada 31. maijā bija par EUR 250,4 miljoniem mazāks. Nesaistītie tiešie atbalsti (+EUR 332,5 miljoni pretstatā piešķirtajām apropriācijām) Šīs nozares vajadzībām pieejamās kopējās apropriācijas ir EUR 37 071 miljons, ieskaitot vienotā maksājuma shēmai piešķirtos paredzamos ieņēmumus EUR 747 miljonu apmērā. (NB! sīkāk sk. iepriekš 2. punktā). Vienotā maksājuma shēma ( SPS ) uzrāda izpildes pārsniegumu salīdzinājumā ar rādītāja līmeni tehniska efekta dēļ, piemērojot šo rādītāju piešķirto apropriāciju līmenim, kurā nebija iekļauti piešķirtie ieņēmumi. Sākot no 2010. gada, lasītāju ērtības labad Komisija pielikumā pagaidu izpildes tabulā ieviesusi zemsvītras piezīmi*. Šajā zemsvītras piezīmē norādīts, kāda būtu situācija, ja rādītājs periodam līdz 2011. gada 31. maijam būtu izmantots visām apropriācijām, kas, kā sagaidāms, būs pieejamas šīs nozares finansēšanai. Kā norādīts iepriekš 2. punktā, kopējais sagaidāmais finansējums, kas šai nozarei būs pieejams, sastāv no piešķirtajām budžeta apropriācijām EUR 36 324,0 miljonu apmērā un nozarei piešķirtajiem ieņēmumiem, kas aplēsti EUR 747,0 miljonu apmērā. Tāpēc, ja rādītājs tiktu piemērots šai nozarei plānotajai kopējai finansējuma summai EUR 37 071,0 miljonu apmērā, tad rastos apropriāciju nepilnīgs izlietojums –EUR 401,8 miljonu apmērā. Šīs shēmas izpildes gaita janvārī un februārī ir nedaudz palēninājusies pēc strauja pieauguma 2011. budžeta gada turpmākajos mēnešos. Tomēr patlaban dalībvalstis ir jau samaksājušas apmēram 97,9 % no paredzamajām budžeta vajadzībām, kas ir gandrīz identiskas ar to atbalsta līmeni, kas samaksāts tajā pašā 2010. gada laikposmā (98,1%). Attiecībā uz maksājumiem, ko dalībvalstis veic vienotā platībmaksājuma shēmai ( SAPS ), situācija ir ievērojami uzlabojusies salīdzinājumā ar iepriekšējo ziņojumu februāra beigās. Izpildes ritms nesen paātrinājās un maija beigās dalībvalstis bija samaksājušas jau apmēram 97,2% no paredzamām budžeta vajadzībām, salīdzinot ar 95,5 % tajā pašā laikposmā pagājušajā gadā. Patlaban Komisija paredz, ka budžets nesaistītajiem tiešajiem atbalstiem tiks izpildīts, kā paredzēts 2011. gada budžetā. Citi tiešie atbalsti (-EUR 82,6 milj.) Citi tiešie atbalsti gada 2011. gada 31. maijā 2011 parāda nepietiekamu izlietojumu salīdzinājumā ar attiecīgo rādītāja līmeni. Tas galvenokārt ir rezultāts lēnākam to maksājumu ritmam, ko dalībvalstis veic nesaistītajiem tiešajiem atbalstiem (68. pants) salīdzinājumā ar piemēroto lineāro rādītāju. 2011. gads ir pirmais gads, kad šo shēmu piemēro, un tāpēc vēl nevar vērot noteiktu izpildes tendenci. Patlaban šo uzskata par pagaidu situāciju attiecībā uz visām shēmām, ko finansē ar citiem tiešajiem atbalstiem. Citi izdevumi Iepriekšējo gadu grāmatojumu noskaidrošana (+EUR 131,7 milj.) Šāds pašreizējās izpildes līmenis iegūts, salīdzinot jau veikto grāmatojumu noskaidrošanas korekciju apmēru ar atbilstošā rādītāja līmeni 2011. gada 31. maijā. Jāatzīmē, ka Komisija grozījumu vēstulē 2011. gadam ierosinājusi izdarīt - EUR 72,0 miljonu korekciju. Galīgā budžeta lēmējinstitūcijas 2011. gada budžetā iekļautā summa bija - EUR 272,0 milj. Patlaban Komisija uzskata, ka sagaidāmās korekcijas no tās grāmatojumu noskaidrošanas lēmumiem un no dalībvalstu veikto atbalsta maksājumu termiņu neievērošanas varētu būt pietiekamas, lai segtu neparedzēto summu - EUR 200,0 miljonus. Lai šo budžeta pozīciju 2011. gadā noslēgtu, Komisijai var būt jāsedz ievērojamais budžeta negatīvais apropriāciju iztrūkums ar pozitīvām budžeta apropriācijām. ELGF PIEšķIRTO IEņēMUMU IZPILDE Tabulā pielikumā redzams, ka piešķirtie ieņēmumi uz 2011. gada 31. maiju iekasēti EUR 1 275,9 miljonu apmērā. Konkrēti: - ieņēmumi no korekcijām, pamatojoties uz atbilstības noskaidrošanas lēmumiem par summu EUR 238,9 miljona apmērā ar budžeta gada beigās sagaidāmajām papildu summām; - ieņēmumi no pārkāpumiem sasniedza aptuveni EUR 110,9 miljonus, krietni pārsniedzot ar sākotnējo aplēsi EUR 88,0 miljonu apmērā un - patlaban iekasēta lielākā daļa ieņēmumu no piena nodevas, kas ir aptuveni EUR 21,0 miljoni un nedaudz vairāk par sākotnējo aplēsi EUR 19,0 miljoni; - visbeidzot, pretstatā sākotnēji aplēstajiem EUR 540,0 milj., no 2010. uz 2011. gadu pārnesto piešķirto ieņēmumu summa ir EUR 905,1 milj. Patlaban Komisija lēš, ka piešķirto ieņēmumu papildu summas vēl tiks iekasētas gan no grāmatojumu noskaidrošanas, gan no pārkāpumiem. NO PAGAIDU RESTRUKTURIZāCIJAS SUMMāM GūTO IEņēMUMU IZPILDE (CUKURA NOZARE) Atbilstoši tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir no 2010. gada budžeta pārnestā summa, kas ir EUR 1044,8 miljoni (lielāka par EUR 1015,0 miljoniem no 2011. gada budžeta, jo 2010. gada beigās maksājumi bija zemāki nekā paredzēts). CUKURA NOZARES RESTRUKTURIZāCIJAS FONDA IZVEIDE Dalībvalstis 2011. gada maija beigās bija veikušas atbalsta maksājumus EUR 109,1 miljonu apmērā restrukturizācijas pasākumiem, diversifikācijai vai cukura rafinēšanai. SECINāJUMI ELGF 2011. gada budžeta apropriāciju provizoriskais izlietojums laika posmā līdz 2011. gada 31. maijam liecina, ka ikmēneša maksājumi dalībvalstu izdevumu atmaksāšanai par aptuveni EUR 416,7 miljoniem pārsniedz rādītāja līmeni. Saņemti piešķirtie ieņēmumi EUR 1 275,9 milj. apmērā, un 2011. gadā vēl plānots saņemt papildu summas. Patlaban Komisija prognozē, ka piešķirto ieņēmumu summa, kas ir pieejama un kas būs pieejama gada laikā, tiks izmantota, lai segtu darbības fondiem ražotāju organizācijām un vienotā maksājuma shēmai vajadzīgo finansējumu, kā tas sākotnēji tika plānots budžeta veidošanas laikā. Attiecībā uz pieaugumu grāmatojumu noskaidrošanas korekcijās no EUR 200,0 miljoniem līdz EUR 272 miljoniem (sk. 4.3.1. punktu) un ārkārtas atbalsta pasākumiem augļu un dārzeņu nozarē, ko Komisija pieņēma pēc E.coli baktērijas izraisītā krīzes (sk. 4.1.4. punktu), Komisija cieši sekos budžeta izpildes attīstībai, lai novērtētu, vai nepietiekamais izlietojums citās budžeta daļās ļaus finansēt šos budžeta posteņus. 1.pielikums . Provizorisks ELGF apropriāciju izlietojums līdz 31.05.2011. [pic] [1] OV L 209, 11.8.2005., 1. lpp. [2] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).